న్యూఢిల్లీ: జవాను బిజేంద్ర బహదూర్ను పాక్ సైనిక మూకలు పొట్టనబెట్టుకున్న మరుసటి రోజే భారత ఆర్మీ ప్రతీకారం తీర్చుకుంది.  పాకిస్తాన్ రేంజర్ల అండతో సరిహద్దు దాటి దేశంలోకి చొరబడేందుకు ప్రయత్నించిన ఇద్దరు ఉగ్రవాదులను మట్టుబెట్టింది. జమ్మూ కశ్మీర్లోని కుప్వారా జిల్లా మచిల్ సెక్టార్లో ఈ ఎన్కౌంటర్ చోటుచేసుకున్నట్టు సైనిక ప్రతినిధి కల్నల్ రాజేశ్ కాలియా వెల్లడించారు. నియంత్రణ రేఖ వద్ద అనుమానాస్పద కదలికలు గుర్తించిన భారత దళాలు... చొరబాటు నిలువరించే ప్రయత్నంలో కాల్పులు మొదలయ్యాయన్నారు. ఉగ్రవాదులు కాల్పులకు తెగబడడంతో వెంటనే అప్రమత్తమై వారిని మట్టుబెట్టినట్టు వెల్లడించారు. మృతిచెందిన మిలిటెంట్ల నుంచి ఆయుధాలను స్వాధీనం చేసుకున్నట్టు తెలిపారు.కాగా పాకిస్తాన్ సైన్యం వరుసగా నాలుగోరోజు కాల్పుల విరమణ ఒప్పందాన్ని ఉల్లంఘించింది. పాక్ రేంజర్లు శుక్రవారం అర్థరాత్రి  మొదలు శనివారం ఉదయం వరకు కాల్పులకు తెగబడ్డారు. గత ఆరు రోజుల్లో పాకిస్తాన్ కాల్పుల విరమణ ఒప్పందాన్ని ఉల్లంఘించడం ఇది ఏడోసారి కావడం గమనార్హం. భారత సైనికుల దృష్టి మళ్లించి ఉగ్రవాదులను దేశంలోని చొప్పించేందుకే పాక్ సైన్యం మాటిమాటికీ కాల్పులకు తెగబడుతున్నట్టు చెబుతున్నారు.భారత సరిహద్దలోని సైనిక పోస్టులు, శివారు గ్రామాలను లక్ష్యంగా చేసుకుని పాక్ సైనికులు మోర్టార్ షెల్స్ ప్రయోగించినట్టు బీఎస్ఎఫ్ వెల్లడించింది. కాగా ఈ కాల్పుల్లో ఎలాంటి ప్రాణ నష్టం జరగలేదు.
newdhilly: javaanu bijendra bahaduurnu pak sainika mookalu pottanabettukunna marusati roje bhaarata armi prateekaaram teerchukundi.  pakistan renjarla andatho sarihaddu daati desamloki chorabadenduku prayatninchina iddaru ugravaadulanu mattubettindi. jammoo kashmeerloni kupwara jilla machil sectarlo ee encounter chotuchesukunnattu sainika pratinidhi kalnal rajesh kalia velladinchaaru. niyantrana rekha vadda anumaanaaspada kadalikalu gurtinchina bhaarata dalaalu... chorabaatu niluvarinche prayatnamlo kaalpulu modalayyaayannaaru. ugravaadulu kaalpulaku tegabadadamtho ventane apramattamai vaarini mattubettinattu velladinchaaru. mrutichendina militentla nunchi aayudhaalanu swaadheenam chesukunnattu telipaaru.kaga pakistan sainyam varusagaa nalugoroju kaalpula viramana oppandaanni ullanghinchindi. pak renjarlu sukravaaram ardharaathri  modalu sanivaaram udayam varaku kaalpulaku tegabaddaaru. gatha aaru rojullo pakistan kaalpula viramana oppandaanni ullanghinchadam idhi edosari kaavadam gamanarham. bhaarata sainikula drushti mallinchi ugravaadulanu desamloni choppinchenduke pak sainyam matimatiki kaalpulaku tegabadutunnattu chebutunnaru.bhaarata sarihaddalooni sainika postulu, shivaaru graamaalanu lakshyamgaa chesukuni pak sainikulu mortar shels prayoginchinattu bsf velladinchindi. kaga ee kaalpullo elanti praana nashtam jaragaledu.